open-index/open-wikipedia-markdown huggingface dataset:
פורד מאבריק (מכונית)

ממוזער|260px|פורד מאבריק, 2 דלתות קופה, שנת 1972 
[ממוזער|260px|פורד מאבריק, שנת 1972, מבט לתא הנהג ו[לוח מחוונים]] 
ממוזער|260px|פורד מאבריק, 2 דלתות קופה, שנת 1974
ממוזער|260px|פורד מאבריק, 4 דלתות סדאן 
ממוזער|260px|פורד מאבריק, 4 דלתות סדאן שנת 1973 
**פורד מאבריק** (אנגלית: **Ford Maverick**) מכונית קומפקטית בתצורות: 2 דלתות קופה, ו-4 דלתות סדאן שיוצרה על ידי יצרנית הרכב **[[פורד]]** ארצות הברית בין אפריל 1969 ל-1977. בשנה הראשונה לייצורה נמכרו כ- 579,000 יחידות.

בנוסף לייצור בארצות הברית הפורד מאבריק יוצרה והורכבה בקנדה, ברזיל וונצואלה.

מחירה של הפורד מאבריק, בגרסת 2 דלתות סדאן קופה בארצות הברית היה בשנת 1969 1,995 דולר.

הפורד מאבריק, 2 דלתות קופה שווקה במדינת ישראל.

## דגמים
* 2 דלתות סדאן, קופה 
בעל תמסורת אוטומטית ומנוע במגוון נפחים 2.3/2.8/3.3/4.1
* 2 דלתות סדאן סטאליון- תמסורת אוטומטית ומנוע בנפח 5.0
* 2 דלתות "sprint" -בעל תמסורת ידנית ומנוע בנפח 4.1(דגם הספורט קופה הקודם לגראבר)
* 2 דלתות grabber מאוגוסט 1972- בעל תמסורת ידנית ומנוע בנפח 5.0
* 4 דלתות סדאן (משנת 1973)
* סטיישן (משנת 1978 בברזיל בלבד)

## מפרט טכני ומידות
* מנוע: 4 צילינדרים בנפח 2300(דגם זה יוצר ושווק בברזיל בלבד)
* מנוע: 6 צילינדרים, 2,800 סמ"ק
* מנוע: 3,300 סמ"ק
* מנוע: 4,100 סמק
* מנוע: 8 צילינדרים, 5,000 סמ"ק
* תמסורת אוטומטית
* תמסורת ידנית (לדגמי "grabber" שיוצר החל אוגוסטט 1972)
* תמסורת ידנית (לדגמי "gt" המקביל לגראבר ששווק ויוצר בברזיל בלבד)
* אורך הרכב - לגרסת 2 דלתות: 4,557 מ"מ, בשנים 1970–1972)
* אורך הרכב - לגרסת 2 דלתות: 4,750 מ"מ בשנים 1974-1977
* אורך הרכב - לגרסת 4 דלתות: 4,925 מ"מ
* רוחב - 1,791 מ"מ
* גובה - לגרסת 2 דלתות 1,359 מ"מ
* גובה - לגרסת 4 דלתות 1,356 מ"מ
* משקל לגרסת 2 דלתות - 1,320 ק"ג
* משקל לגרסת 4 דלתות - 1,366 ק"ג
* בגרסת 4 דלתות - גג ויניל כאופציה

## ראו גם

* פורד

## לקריאה נוספת

* פורד מאבריק (3:21 דקות), יו-טיוב
* פורד מאבריק  (12:39 דקות), יו-טיוב
* פורד מאבריק באתר מידע 

## קישורים חיצוניים

קטגוריה:מכוניות קופה
קטגוריה:מכוניות סלון
קטגוריה:דגמי מכוניות שהושקו ב-1969
מאבריק
קטגוריה:מכוניות אמריקאיות
קטגוריה:כלי רכב המורכבים בברזיל
קטגוריה:כלי רכב המורכבים בקנדה
אפקט חדירות ואצירה מוגברת

**אפקט חדירות ואצירה מוגברת** (**EPR = enhanced permeability and retention**) הוא התכונה של רקמה סרטנית לקלוט מקרו-מולקולות בגדלים מסוימים, בדרך כלל ליפוזומים וננו-חלקיקים, הרבה יותר מאשר רקמות נורמליות. התופעה מוסברת בכך שעל מנת לגדול במהירות, תאים סרטניים יוצרים הרבה כלי דם לספק להם את התזונה הנדרשת להם לגדילה. כלי דם אלו פגומים במבנה שלהם, באופן שמאפשר חדירה קלה יחסית של מקרו-מולקולות לתוכם. כלי דם אלו מצופים בתאי אנדותל עם חורים רחבים, נעדרי שכבת שריר חלק השכבה, או עם קולטני אנגיוטנסין II לקויים. יתר על כן, רקמות סרטניות בדרך כלל נעדרות ניקוז לימפטי יעיל.

האפקט מנוצל בשיטות של שיגור תרופות להובלת תרופות בתוך ליפוזומים ונשאים אחרים אל רקמות סרטניות. האפקט גם משמש להובלת צבענים לרקמות סרטניות לצורך דימות גידולים סרטניים.

התופעה מופיעה במקרו-מולקולות הגדולות מ-40-50kDa ומביאה להצטברות של פי 10-200 מקרו-מולקולות ברקמה סרטנית מאשר ברקמה רגילה. המקרו מולקולות נשארות ברקמה הסרטנית לזמן ממושך שיכול להיות מעל 24 שעות.

## היסטוריה
האפקט זוהה בשנות ה-80 של המאה ה-20 על ידי הירוהי מיידא וצוותו שגילו הצטברות רבה של מקרו-מולקולות באתרים של גידולים סרטניים ועשו ניסויים לבחינת האפקט בגדלים שונים של מולקולות.

## הערות שוליים

קטגוריה:אונקולוגיה
בניין הקונסוליה האתיופית

שמאל|ממוזער|250px|הקונסוליה האתיופית בסמוך לבנייתה
שמאל|ממוזער|250px|הבניין בשנת 2012 
[שמאל|ממוזער|250px|[פסיפס האריה, סמל הקיסרות האתיופית, בחזית הבניין]]
**בניין הקונסוליה האתיופית** הוא בניין דירות ברחוב הנביאים 38–40 בירושלים ששימש בעבר כקונסוליה של אתיופיה.

## היסטוריה
הבניין נבנה בשנים 1925–1928 על ידי זאודיתו, קיסרית אתיופיה ששלטה באתיופיה החל משנת 1916 והיה מיועד לבית עבורה לכשתבוא לגור בארץ הקודש. לאחר בניית הבניין הוחלט לשכן בקומתו התחתונה את הקונסוליה האתיופית ולהסב את שתי הקומות העליונות לדירות מגורים להשכרה. עוד נקבע ששליש מההכנסות מהשכרת הדירות יוקדשו למנזר האתיופי בירושלים.

למרות כיבוש אתיופיה ב-1936 במלחמה האיטלקית-אתיופית השנייה המשיכה הקונסוליה לספק שירותים דיפלומטיים עד הוראת מושל ירושלים בינואר 1939 לקונסוליה לא להניף את דגל אתיופיה על המבנה ועל הפסקת עבודתה כקונסוליה. לאחר החלטה זו תבעה הקונסוליה האיטלקית בעלות על הבניין, ובית המשפט של המנדט מינה בנובמבר ממונה על הבניין עד לבירור העניין, אך עקב הצטרפות איטליה למלחמת העולם השנייה נסגרה הנציגות האיטלקית בירושלים, ותביעתה נמשכה.

בדצמבר 1940 הודיעה ממשלת בריטניה על ביטול ההכרה בכיבוש האיטלקי והחזרת הרכוש האתיופי לידי ממשלת אתיופיה, אך הקונסוליה לא נפתחה עד יולי 1945. הקונסוליה שכנה לתקופה קצרה בחדר מלון שכור, עד להשבת הרכוש האתיופי, שהיה ברשות איטליה ובחסות הקונסוליה הספרדית בירושלים לאחר סגירת הקונסוליה האיטלקית בעיר.

במהלך ראשית מלחמת העצמאות הותקפו נציגי הקונסוליה ורכושה במספר מקרים: ב-18 במרץ 1948 נחטפה בת סגן הקונסול האתיופי בירושלים על ידי משמר העם, שחקרוה ושחררוה לאחר מספר שעות, והקונסוליה עצמה, יחד עם הכנסייה האיופית, נפגעו בהפגזות הלגיון בראשית יוני. הקונסול האתיופי עזב את הארץ בראשית המלחמה.

ב-1956 הסדרו ישראל ואתיופיה יחסים דיפלומטיים, והקונסול האתיופי הגיש כתב האמנה למשרד החוץ והואמן על כלל שטח ישראל.

ב-1961 מסר הקונסול האתיופי, טקלה צדיק מקוריה לשרת החוץ גולדה מאיר את הכרתה המלאה של ממשלת אתיופיה בישראל.

במאי 1969 הותקף הקונסול האתיופי בעת שביקר בקאסר אל-יהוד שבסמוך לירדן בירי ירדני.

בשנת 1973, בעקבות מלחמת יום הכיפורים, ניתקה אתיופיה את יחסיה עם ישראל (היחסים חודשו בסוף שנות ה-80 אך הקונסוליה לא נפתחה מחדש) ומאז הבניין כולו משמש כבניין דירות.

הקונסול האתיופי האחרון להשתמש במבנה היה יפתח דימיטרוס.

## הבניין
המבנה המפואר הוא בן שלוש קומות ומרתף ובו שתי כניסות וכתשעים חדרים. בחזיתו קבועים שני פסיפסים צבעוניים המכילים כתובות וסמלים של הקיסרות האתיופית. בפסיפס הקבוע בראש הבניין מופיע אריה עם כתר ושרביט ובפסיפס הקבוע מעל הכניסה הראשית מופיע כתר ושנת הבנייה – 1920 (לפי הלוח האתיופי, שנת 1928 לפי הלוח הגרגוריאני). בנוסף מופיעה הכתובת בשפת הגעז:  המהווה סיסמה של המשפחה המלכותית.

## לקריאה נוספת
* דוד קרויאנקר, **רחוב הנביאים שכונת החבשים ושכונת מוסררה**, כתר הוצאה לאור והוצאת יד יצחק בן צבי, 2000. עמ' 86–89.

## קישורים חיצוניים

* , עמ' 429

## הערות שוליים

קטגוריה:רחוב הנביאים
קטגוריה:אתרי מורשת במחוז ירושלים
קטגוריה:יחסי אתיופיה–ישראל
קטגוריה:ירושלים: מבנים אתיופיים
דייגו פרוטי

**דייגו פרוטי** (נולד ב-26 ביולי 1988) הוא כדורגלן עבר ארגנטינאי ששיחק בעמדת הקשר הקיצוני ולעיתים בעמדת הקשר ההתקפי.

## קריירת מועדונים
פרוטי הצטרף בקיץ 2007 מדפורטיבו מורון מעיר הולדתו לסביליה. תחילה הוא שיחק בסביליה אתלטיקו, קבוצת המילואים של סביליה, שבאותה עונה בדיוק העפילה לליגת המשנה בספרד. ב-15 בפברואר 2009 פרוטי רשם את הופעת הבכורה שלו בקבוצת האם, כשנכנס כמחליף לרבע השעה האחרונה בניצחון 0–2 על אספניול. השער הראשון שכבש הגיע ב-23 במאי נגד דפורטיבו לה קורוניה בדקה ה-90, שער שהבטיח את המקום השלישי בליגה הספרדית ושלח את הקבוצה למפעל הליגה האירופית.

בעונת 2009/10 פרוטי זכה במקום בהרכב הפותח על חשבונו של דייגו קאפל. ב-16 במרץ 2010 הבקיע נגד צסק"א מוסקבה במסגרת ליגת האלופות, שער שלא הספיק לסביליה כדי לעלות לשלב רבע הגמר.

פרוטי רשם 58 הופעות בכל המסגרות במדי סביליה בין השנים 2011 ל-2014, כשבחלק ניכר מהזמן היה פצוע.

ב-2 ביולי 2014 פרוטי חתם לארבע שנים גנואה מהליגה האיטלקית. את הופעת הבכורה שלו רשם ב-31 באוגוסט בהפסד 1–2 לנאפולי.

ב-1 בפברואר 2016 הושאל לרומא בעבור מיליון אירו עם אופציה רכישה, שהאחרונה יכולה לממש בעבור 9 מיליון אירו. את השער הראשון שלו בקבוצה הבקיע שישה ימים בלבד לאחר ההצטרפות בניצחון הבית 1–2 על סמפדוריה. בסוף אותו חודש המועדון החליט לממש את אופציית הרכישה והחתימה אותו עד ליוני 2019.
ב-7 בדצמבר 2017 האריך פרוטי את חוזהו במועדון עד לשנת 2021.

ב-5 באוקטובר 2020, פרוטי חתם לשנתיים בפנרבחצ'ה הטורקית עם אפשרות לשנה נוספת.

ב-2 בפברואר 2022 חתם בסלרנטינה מהסרייה א'. חמישה ימים לאחר מכן ערך את הופעת הבכורה בתיקו 2-2 עם ספציה. בספטמבר 2024 הודיע על פרישה ממשחק.

## נבחרת ארגנטינה
ב-9 בנובמבר 2009 פרוטי זומן לנבחרת ארגנטינה. את הבכורה במדי הנבחרת ערך חמישה ימים לאחר מכן כשנכנס לעשר הדקות האחרונות כמחליף של ליונל מסי בהפסד 1–2 במשחק הידידות נגד ספרד.

## תארים
;סביליה
* הליגה האירופית (1): 2013/14
* גביע המלך הספרדי (1): 2009/2010
* הסופר קאפ הספרדי
** סגנות (1): 2010

## קישורים חיצוניים

## הערות שוליים

קטגוריה:חלוצי כדורגל ארגנטינאים
קטגוריה:כדורגלנים ארגנטינאים
קטגוריה:כדורגלני נבחרת ארגנטינה
קטגוריה:כדורגלני בוקה ג'וניורס
קטגוריה:כדורגלני סביליה
קטגוריה:כדורגלני גנואה
קטגוריה:כדורגלני רומא
קטגוריה:כדורגלני פנרבחצ'ה
קטגוריה:כדורגלני סלרניטנה
קטגוריה:ספורטאים ארגנטינאים בספרד
קטגוריה:ספורטאים ארגנטינאים באיטליה
קטגוריה:ארגנטינאים שנולדו ב-1988
פיאט X1 / 9

ממוזער|330px| פיאט X1 / 9, ברטונה 
ממוזער|330px| פיאט X1 / 9 
ממוזער|330px| פיאט X1 / 9, קבריולה, מבט מבפנים 
ממוזער|330px| פיאט X1 / 9, סמל ברטונה על חזית פיאט X1 / 9, ברטונה  
**פיאט X1 / 9** היא מכונית ספורט דו מושבית, יוצרה על ידי חברת פיאט האיטלקית, משנת 1972–1982 ובגרסת ברטונה משנת 1982–1989. בשנת 1974 זכה דגם ה"פיאט X1 / 9" במקום השני בתחרות מכונית השנה באירופה. 

בגרסת  פיאט X1 / 9 יוצרו 140,500 יחידות, ובגרסת ברטונה 19,500 יחידות.

הדגם היורש לפיאט X1 / 9 היה הפיאט ברקטה.

## מפרט טכני ומידות

* מנוע מרכזי - אחורי, 4 צילינדרים, 1,290 סמ"ק המפיק 63 כ"ס
* מנוע 1,498 סמ"ק המפיק 67 כ"ס (משנת 1978)
* תמסורת ידנית - 4 מהירויות
* תמסורת ידנית - 5 מהירויות
* אורך הרכב - 3,830 מ"מ
* גובה - 1,170 מ"מ
* רוחב - 1,570 מ"מ
* משקל - 880-962 ק"ג

## תמונות

קובץ:1977 Fiat X1-9 (7603075566).jpg|פיאט X1 / 9 
קובץ:9 japan.jpg|פיאט X1 / 9 
קובץ:FiatX19EngineBay.jpg|מנוע מרכזי, פיאט X1 / 9 
קובץ:1977 Fiat X1-9 interior (7603076686).jpg|פיאט X1 / 9, שנת 1977 
קובץ:Sortie Soupapes dégrippées 07-04-2013 - Fiat X1-9 - arrière.jpg|פיאט X1 / 9
קובץ:Fiat X1-9 (4548859888).jpg|פיאט X1 / 9 
קובץ:Bertone X1-9 1982 Torino LSideFront SNFSI FOF 15April2010 (14628243144).jpg|פיאט X1 / 9 ברטונה 
קובץ:2011 Rolling Sculpture Car Show 28.jpg|פיאט X1 / 9 



## ראו גם
* פיאט
* פיאט Barchetta

## לקריאה נוספת
* פיאט X1 / 9  ברטונה  (2:01 דקות), יו-טיוב
* פיאט X1 / 9 שנת 1972-1982  (3:01 דקות), יו-טיוב
## קישורים חיצוניים

 (ברטונה)

קטגוריה:מכוניות ספורט
קטגוריה:מכוניות קבריולה
X1 /9
קטגוריה:דגמי מכוניות שהושקו ב-1982
קטגוריה:כלי רכב איטלקיים
שומרוגרמה

**שומרוגרמה** היא השימוש של כתב יתדות שומרי בתו או בקבוצת תווים כאידאוגרמה או כלוגוגרמה, ולא כסימן המייצג הברה, כפי שמיוצג בייצוג הגרפי של שפות מלבד שומרית, כגון אכדית או חתית. שומרוגרמות מתועתקות לרוב לאלפבית לטיני באותיות גדולות, כשנקודות מפרידות בין הסימנים. בצורה דומה, מילה כתובה אכדית שנעשה בה שימוש אידאוגרפי לייצוג שפות שאינן אכדית, נקראת **אכדוגרמה**.

סוג זה של לוגוגרמה מאפיין, במידה רבה או פחות, כל שימוש במערכת המסופוטמית של כתיבה בכתב יתדות בשפה שאינה שומרית. תדירות השימוש בשומרוגרמות במערכות של שפות אחרות משתנה בהתאם לתקופה, לסגנון הכתיבה ולסוגת הכתיבה.

השם של סימן כתב היתדות הנכתב באותיות לטיניות גדולות הוא מוסכמה אשורולוגית מודרנית. לרוב הסימונים הלטיניים מספר אפשרויות הגייה בשומרית. קוראי טקסטים אשוריים וחתיים המשתמשים בשומרוגרמות אלו אינם מודעים בהכרח לשפה השומרית הנכתבת, מפני שהשומרוגרמות מתפקדות כאידאוגרמות או כלוגוגרמות שבעת הגייתן מוחלפת ההגייה או המילה השומרית המקורית במילה בעלת הגייה שונה בשפת הטקסט.

לדוגמה, שמו של האל הבבלי מרדוך (Marduk) נכתב באמצעות השומרוגרמות dAMAR.UTU. השם החתי קורונטה  נכתב בשומרוגרמות כ-dLAMMA, כש-"LAMMA" היא המילה השומרית ל"אייל", שמזוהה עם האלוהות הלווית קורונטה.

במכתבי אל-עמארנה מוזכרת "בעלת האריות" , שמה של המלכה האם הבבלית, והוא מאוית NIN.UR.MAH.MEŠ. בעוד המשמעות, "בעלים/הגבירה (NIN) של האריות (UR.MAH.MEŠ)", היא ברורה, ההגייה היא אשורית ויש צורך בהשערה על מנת למצוא את דרך ההגייה המקורית.

## קישורים חיצוניים

## הערות שוליים

קטגוריה:ספרות שומר
קטגוריה:אשורולוגיה
קטגוריה:ספרות מסופוטמית
שלושת הפאשות

250px|ממוזער|שמאל|שער העיתון איקדאם מ-4 בנובמבר 1918 המבשר על המלטות "שלושת הפאשות" מטורקיה
**שלושת הפאשות** הוא הכינוי שניתן לטריומווירט שהוביל את האימפריה העות'מאנית במלחמת העולם הראשונה: מהמט טלעת פאשה - שר הפנים (ומ-1917 הווזיר הגדול), איסמעיל אנוור פאשה - שר המלחמה ואחמד ג'מאל פאשה - שר הימייה. שלושתם נשאו בתואר פאשה.

## רקע
ב-1908 התחוללה באימפריה העות'מאנית 'המהפכה החוקתית', שהובלה על ידי תנועת הטורקים הצעירים אשר נחלקה בתוכה בין הפלג הליברלי שדגל באימוץ דפוסי ממשל פלורליסטים ובין אלמנטים מהקצונה העות'מאנית הבכירה שדגלו בקו לאומני וחלקם גם לאומני-דתי. ב-1909 הודח הסולטאן עבדול חמיד השני. ב-1913 לאחר הכישלון העות'מאני במלחמת הבלקן הראשונה התחוללה הפיכה שהובלה על ידי הלאומנים מקרב מועצת האיחוד והקידמה. לאחר שינוי חקיקה הפכה מועצת האיחוד והקידמה למפלגת השלטון היחידה המותרת באימפריה. ניהול האימפריה העות'מאנית התבצע למעשה על ידי הטריומווירט שכלל את שלושת המנהיגים של מועצת האיחוד והקידמה, אשר היו ידועים בשם "שלושת הפאשות".

## מלחמת העולם הראשונה ורצח העם הארמני
הטריומווירט הנהיג את האימפריה העות'מאנית במהלך מלחמת העולם הראשונה. בעקבות השתדלותו של אנוור פאשה, הצטרפו העות'מאנים למלחמה לצידם של מעצמות המרכז - גרמניה והאימפריה האוסטרו-הונגרית. במהלך מלחמת העולם הראשונה לקח אנוור פאשה תחת פיקודו את הארמייה השלישית ובראשה יצא למסע מלחמה כושל בקווקז, תוך שהוא מפקיד את הארמייה הרביעית בידיו של אחמד ג'מאל פאשה, שהוביל את המתקפה הכושלת על תעלת סואץ והפך למושל הצבאי של סוריה וארץ ישראל במהלך המלחמה. לשלושה מיוחסת אחריות אישית לרצח העם הארמני, אך מי שפעל בתחום זה באופן מיוחד היה טלעת פאשה, החתום על שני הצווים העיקריים שהובילו לגירוש הארמנים למחנות ריכוז ולרציחתם (גירוש האינטלקטואלים הארמנים מאיסטנבול ב-24 באפריל 1915 ו"חוק הטרנספר" (תחכיר) ב-30 במאי אותה שנה) ומי שפיקח וזירז אישית את הוצאתם לפועל. במהלך המלחמה לחץ טלעת לזירוז הגירוש וההשמדה עוד במהלך המלחמה, כיוון שלאחר מכן יהיה קשה הרבה יותר לבצעם, ושיגר אישית פקודות לדרגי הביצוע בשטח. ב-3 בנובמבר 1918 נמלטו "שלושת הפאשות" בצוללת גרמנית והוברחו לברלין. בריחתם, ובייחוד בריחתו של טלעת הפטריוט, הכתה בהלם את הציבור הטורקי. ב-13 בנובמבר נכנסו הבריטים לקונסטנטינופול.

## לאחר המלחמה
במהלך משפט שניהל הסולטן מהמט השישי בחסות בריטית, על מנת לדון בנסיבות כניסת טורקיה למלחמה וביצוע רצח העם הארמני, העידו קצינים רבים, שהפנו אצבע מאשימה לשלושת הפאשות ולטלעת פאשה בפרט. ב-5 ביולי 1919 נדונו השלושה שלא בפניהם להוצאה להורג. טלעת פאשה וג'מאל פאשה נרצחו ב-1921 וב-1922 (בהתאמה) במבצע נמסיס על ידי הפדרציה המהפכנית הארמנית ואילו אנוור פאשה נהרג ב-1922 במהלך מלחמת האזרחים ברוסיה.

## הערות שוליים

קטגוריה:רצח העם הארמני: אישים
קטגוריה:האימפריה העות'מאנית במלחמת העולם הראשונה
קטגוריה:פוליטיקאים עות'מאנים במלחמת העולם הראשונה
קטגוריה:האימפריה העות'מאנית: אישים
קטגוריה:האימפריה העות'מאנית: היסטוריה
קטגוריה:מועצת האיחוד והקידמה
טום ניל

**תומאס פרנסיס "טום" ניל** (באנגלית: **Thomas Francis "Tom" Neale**; 6 בנובמבר 1902 – 27 בנובמבר 1977) היה תושב ניו זילנד בעל חיבה לתחום השרדנות, אשר בילה חלק ניכר מחייו באיי קוק. פרסומו של ניל בציבור הרחב נבע בעיקר מבחירתו להתגורר לבד על אטול סוברוב , אשר ממוקם בין איי קוק הצפוניים למשך 16 שנים.

## ביוגרפיה
### ראשית חייו
תומאס פרנסיס ניל נולד בוולינגטון, בירת ניו זילנד, לפרנק פרדריק ניל ושרה ניל (לבית צ'פמן). בגיל 18 התגייס ניל לצי המלכותי של ניו זילנד, ובמהלך ארבע השנים הבאות שוטט ברחבי איי האוקיינוס השקט על גבי ספינות חיל הים. בהמשך, ובמטרה ליהנות מחופש פעולה רחב יותר, השתחרר מהשירות הצבאי בגיל 22, ובילה את שש השנים הבאות בשוטטות מאי לאי. במהלך תקופה זו עסק ניל במגוון של עבודות מזדמנות, לרבות שירות על ספינות סוחר, פינוי שיחים ונטיעת מטעי בננות.

במהלך שנת 1928, לאחר ששב למספר חודשים לניו זילנד, חזר ניל לאוקיינוס השקט והתיישב באי מואוראה (באנגלית: Moorea), אחד מאיי פולינזיה הצרפתית בסמוך לטהיטי, שם הוא חי עד לשנת 1943. במהלך תקופה זו התפרנס ממגוון עבודות מזדמנות, ונהנה מחיים פרטיים. בשלב זה, הציעו לו משרת שומר סף בתחום הקמעונאות, שבמסגרתה הופקד על שמירת חנויות קטנות שונות ברחבי האיים בשעה שמנהליהם הקבועים היו בחופשה. במסגרת תפקידו הוא שימש גם כיועץ עבור הקהילות המקומיות.

במהלך תקופה זו, נפגש ניל לראשונה עם הסופר רוברט דין פריסבי. בין השניים נקשרו במהרה קשרי ידידות. ניל הוקסם מסיפוריו של פריסבי אודות החיים על האי סוברוב (Suwarrow), שם התגורר פריסבי בעבר לפרק זמן קצר. ב-1945 נקרתה בפני ניל ההזדמנות לביקור קצר באי, ובעקבות זאת גמר ניל אומר בדעתו שזה המקום בו הוא מעוניין לחיות בעתיד.

### שהותו הראשונה על סוברוב
באוקטובר 1952 הזמין ניל מקום על ספינת סוחר שמסלולה הצטלב עם האי סוברוב. באותה התקופה האי לא היה מיושב מזה שבע שנים, מאז תום מלחמת העולם השנייה. הספינה הורידה אותו לאי, יחד עם בשני חתולים וציוד בסיסי. בתקופתו הראשונה על האי, בנה ניל בקתת מגורים ונטע גן, ביית תרנגולות ששרצו באזור, וכן תיקן סירת משוטים שמצא במקום. לאורך רוב הזמן הוא ניזון מדגים, סרטנים, עופות, ביצים וקוקוס.

עשרה חודשים לאחר שהגיע לסוברוב זכה ניל למבקרים ראשונים: שני זוגות על יאכטה, שהתוודעו לאי ולתושבו היחיד על ידי הקונסול הבריטי בטהיטי. הלה ביקש מהזוגות לעלות על האי במטרה לבדוק מה שלום ניל. הם נשארו באי כמה לילות. המבקרים הציעו לניל תוכנית חדשה: לבנות מחדש מזח שנבנה באי במהלך מלחמת העולם השנייה, אשר נהרס במהלך הוריקן בשנת 1942. במהלך ששת החודשים הבאים עמל ניל על הבנייה. לאחר שהשלים את מלאכת הבנייה, הכתה באי סערה גדולה והרסה את המזח.

על פי האוטוביוגרפיה שלו, במאי 1954, נפצע ניל בגבו בשעה שזרק את העוגן מהסירה שלו. הוא הצליח בקושי לחזור אל הבקתה שלו בצד השני של האי, שם שכב חצי-משותק במשך ארבעה ימים. כתוצאה מכך עזב ניל את האי לתקופה ממושכת.

### שהויותיו השנייה והשלישית על סובורוב
לאחר שהחלים, חזר ניל לסובורוב ושהה שם בין 1960 ל-1963. באותה השנה עזב ניל את האי. בשנים שלאחר מכן התגוררו באי כמה תושבים לפרקי זמן קצובים. ניל חזר פעם אחרונה לאי ב-1967, ושהה בו עד 1977, אז חזר למולדתו כיוון שחלה במחלת הסרטן. כעבור חודשים מספר הלך ניל לעולמו.

## קישורים חיצוניים
* אורי קציר, חופשי, לא מתבודד (רובינזון קרוזו המודרני), מגזין e-mago
* 

קטגוריה:ילידי 1902
קטגוריה:נפטרים ב-1977
מורוקי

**מורוקי** (שם מדעי: *Brachyteles*) הוא סוג של קוף הכולל שני מינים שהם הגדולים שבקופי העולם החדש ושניהם אנדמיים לברזיל ומצויים בסכנת הכחדה.

## מאפיינים
אורכם של קופים אלה 45–80 ס"מ ומשקלם 9–15 ק"ג והם הגדולים שבקופי העולם החדש. המין הדרומי גדול מהמין הצפוני והזכרים גדולים מהנקבות. הם בעלי פרווה זהובה וראשים כהים עם רעמה. הם בעלי גוף צמרי עם זנב ארוך ולפתני המזכיר את קוף העכביש. המורוקים נוהגים ללפות את זנבם ולהשתלשל מטה בחיפושם אחר מזון ביערות הגשם הטרופיים.

הם ניזונים בעיקר מעלים אך יאכלו גם פירות, זרעים ואגוזים, גבעולים ופרחים.

בניגוד לקופים אחרים, הם פוליגמיים ומתרבים עם מספר גבוה של נקבות והם גם אינם טריטוריאליים.

## מינים
*מורוקי דרומי (*Brachyteles arachnoides*)
*מורוקי צפוני (*Brachyteles hypoxanthus*)

## קישורים חיצוניים

* 

קטגוריה:בעלי חיים שתוארו ב-1806
קטגוריה:טקסונים שתוארו בידי אטיין ז'ופרואה סנט-אילר
קטגוריה:קופי עכביש
קטגוריה:ברזיל: יונקים
קוף עכביש

**קוף העכביש** (שם מדעי: *Ateles*) הוא סוג של קוף ממשפחת קופי עכביש המצוי באמריקה הדרומית ואמריקה המרכזית. הוא קיבל את שמו עקב זנבו הארוך היכול להיתפס על ענפים בעודו נתלה הפוך, מה שמזכיר עכביש היורד מטה על קור.

## מאפיינים
אורכם של קופי העכביש עד 90 ס"מ ומשקלם עד 11 ק"ג לזכרים ועד 9.5 ק"ג לנקבות. הם בעלי פרווה כהה ופנים בעלי לחיים קטנות, אדומות או לבנות. הגבות בולטות וצבעוניות והפה קטן. הם בעלי זרועות ארוכות היכולות להתכופף בעלי זנב ארוך וגמיש היכול ללפות ענפים.

קופים אלה חיים בחבורות קטנות הנעות על גבי ענפים ביערות הגשם של אמריקה הדרומית ולעיתים גם קופצים מעץ לעץ. הם אוכלי כל הניזונים בעיקר מפירות ומאגוזים וגם מעלים, זרעים, פרחים, דבש, ביצים וחרקים. הם יורדים לקרקע לעיתים נדירות.

## מיון
*סוג **קוף עכביש** (*Ateles*)
**מין קוף עכביש שחור-יד (*Ateles geoffroyi*)
**מין קוף עכביש אדום-פנים (*Ateles paniscus*)
**מין קוף עכביש לבן-פנים (*Ateles blezebuth*)
**מין קוף עכביש שחור-ראש (*Ateles fusciceps*)
**מין קוף עכביש לבן-לחיים (*Ateles marginatus*)
**מין קוף עכביש חום (*Ateles hybridus*)
**מין קוף עכביש שחור-פנים (*Ateles chamek*)

## קישורים חיצוניים

* 

קטגוריה:בעלי חיים שתוארו ב-1806
קטגוריה:קופי עכביש
קטגוריה:טקסונים שתוארו בידי אטיין ז'ופרואה סנט-אילר
צמרן צהוב-זנב

**צמרן צהוב-זנב** (שם מדעי: *Oreonax flavicauda*) הוא מין של קוף ממשפחת קופי עכביש החי ביערות גשם טרופיים והוא המין היחיד בסוגו. בעבר היה שייך לסוג צמרן. קוף זה אנדמי לפרו בסמוך להרי האנדים.
## מאפיינים
אורכו של הצמרן 51–53 ס"מ עם זנב באורך 63 ס"מ וגוף ששוקל עד 8 ק"ג בממוצע. הזכרים גדולים מהנקבות. פרוותו חומה ולעיתים גם כתומה עם פנים כהות וחוטם ושפתיים לבנות. הוא שעיר ובעל רעמת פנים קטנה והוא בעל זנב ארוך ולופתני כמו קוף העכביש. הוא מצוי בין העצים ביער ומסוגל לקפוץ למרחק של 15 מטרים.

הצמרן חי בקבוצות קטנות של עד 23 פרטים המכילים זכרים ונקבות הנעים יחדיו ביער. הוא ניזון בעיקר מעלים אך מגוון בפרחים, פירות, אגוזים וזרעים, ביצים, חרקים וחסרי חוליות אחרים. קולו נשמע כמו קול כלב ומשמש לאזעקה, הרתעת יריבים או לחיזור.

צמרן זה נעשה נדיר מאוד בטבע וייתכן ששרדו רק 250 פרטים בוגרים שלו. הוא נמצא בסכנת הכחדה חמורה עקב הפגיעה ביער ועקב ציד וילודה נמוכה.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1812
קטגוריה:טקסונים שתוארו בידי אלכסנדר פון הומבולדט
קטגוריה:קופי עכביש
קטגוריה:יונקים יחידים בסוגם
קטגוריה:מינים בסכנת הכחדה חמורה
קטגוריה:פרו: יונקים
מיסטי היימן

**מיסטי דון מארי היימן** (באנגלית: **Misty Dawn Marie Hyman**; נולדה ב-23 במרץ 1979), היא שחיינית עבר אמריקאית, אלופה אולימפית (סידני 2000)

## ביוגרפיה
היימן נולדה במסה, אריזונה. היא למדה באוניברסיטת סטנפורד.

### 1995
#### אלופת עולם (בריכת 25 מטר)
באליפות העולם (בריכת 25 מטר) שנערכה בריו דה ז'ניירו, ברזיל 1995 זכתה היימן בשתי מדליות, זהב וארד. מדליית זהב, במשחה ל-100 מטר גב בתוצאה של 1:00.21 דקות ומדליית ארד, במשחה שליחות 4x100 מטר מעורב.

### 1996
במבחנים האמריקאים לאולימפיאדת אטלנטה (1996) סיימה היימן פעמיים במקום רביעי, במשחה ל-100 מטר פרפר בתוצאה של 1:00.12 דקות ובמשחה ל-200 מטר פרפר 2:13.16 דקות ולא הצליחה להיכלל במשלחת למשחקים האולימפיים.

#### שיאנית עולם (בריכת 25 מטר)
בתחרות (בריכת 25 מטר) שנערכה בסנט פוי, קוויבק, קנדה ב-1 בדצמבר 1996 קבעה היימן במשחה ל-100 מטר פרפר שיא עולם חדש של 58.29 שניות, שיפור לשיא העולם בן השנה של ליו לימין מסין (58.68 שניות). שיא זה החזיק מעמד 4 חודשים ונשבר על ידי איארי אויאמה מיפן (58.24 שניות).

### 1997
באליפות העולם (בריכת 25 מטר) שנערכה בגטבורג, שוודיה באפריל 1997 זכתה היימן ב-5 מדליות, 2 כסף ו-3 ארד. מדליות כסף, במשחה ל-200 מטר גב בתוצאה של 2:07.66 דקות ובמשחה שליחות 4x100 מטר מעורב. מדליות ארד, במשחה ל-100 מטר גב בתוצאה של 1:00.17 דקות, במשחה ל-100 מטר פרפר בתוחאה של 57.95 שניות, אחרי בת ארצה ג'ני תומפסון שקבעה שיא עולם חדש של 57.79 שניות ובמשחה ל-200 מטר פרפר. תוך כדי המשחה היא קבעה במשחה ל-50 מטר פרפר שיא עולם חדש של 26.55 שניות, שיפור לשיא בן השנתיים של אנג'לה קנדי מאוסטרליה (26.56 שניות). שיא זה החזיק מעמד 7 חודשים ונשבר על ידי ג'ני תומפסון (26.48 שניות) ובמשחה ל-200 מטר פרפר בתוצאה של 2:07.54 דקות.

באליפות הפאן פסיפיק בשחייה שנערכה בפוקואוקה יפן באוגוסט אותה שנה היא זכתה במדליית ארד במשחה ל-200 מטר פרפר בתוצאה של 2:11.53 דקות.

### 1998
#### מדליית ארד באליפות עולם
באליפות העולם בשחייה 1998 שנערכה בפרת' אוסטרליה בשנת 1998 זכתה היימן בשתי מדליות, זהב וארד. מדליית זהב, לאחר ששחתה בשלב המוקדמות במשחה שליחות 4x100 מטר מעורב ומדליית ארד במשחה ל-200 מטר פרפר בתוצאה של 2:09.98 דקות, אחרי סוזי אוניל (2:07.93 דקות) ופטריה תומאס (2:09.08 דקות), שתיהן מאוסטרליה. נוסף לכך, היא סיימה במקום רביעי במשחה ל-100 מטר פרפר בתוצאה של 59.12 שניות.

### 2000
#### אלופה אולימפית
באולימפיאדת סידני (2000) זכתה היימן במדליית זהב במשחה ל-200 מטר פרפר בשיא אולימפי חדש ושיא אמריקה חדש של 2:05.88 דקות, 7 מאיות השנייה איטי משיא העולם של האלופה היוצאת סוזי אוניל שקבעה תוצאה של 2:06.58 דקות ופטריה תומאס (2:07.12 דקות).

## ראו גם

* התפתחות שיא העולם במשחה ל-50 מטר פרפר
* התפתחות שיא העולם במשחה ל-100 מטר פרפר

## קישורים חיצוניים

## הערות שוליים

קטגוריה:אמריקאים ילידי אריזונה
קטגוריה:שחייניות פרפר
קטגוריה:שחייניות גב
קטגוריה:שחייניות גב אמריקאיות
קטגוריה:שחייני גב אמריקאים
קטגוריה:שחייניות באולימפיאדת סידני (2000)
קטגוריה:אלופות עולם בשחייה
קטגוריה:אלופות אולימפיות אמריקאיות: שחייה
קטגוריה:שיאניות עולם אמריקאיות: שחייה
קטגוריה:בוגרות אוניברסיטת סטנפורד
קטגוריה:בוגרי אוניברסיטת סטנפורד
קטגוריה:אריזונה: שחיינים
קטגוריה:אמריקאיות שנולדו ב-1979
קטגוריה:אמריקאים שנולדו ב-1979
פרדריק בגבדה

**פרדריק בגבדה** (בצרפתית: **Frédéric Beigbeder**; נולד ב-21 בספטמבר 1965) הוא סופר, מבקר ספרות ומנחה טלוויזיה צרפתי.

## ביוגרפיה
נולד בניי-סיר-סן. אחיו, שרל בגבדה , הוא איש עסקים. הוא למד בליצ'י מונטן, פריז ובתיכון לואי הגדול ואחר-כך במכון למדע המדינה פריז ובבית הספר לעיתונאות ולתקשורת CELSA בפריז. בתום לימודיו, בהיותו בן 24, עבד כקופירייטר. שימש מספר שנים כעורך בפלמריון , תאגיד המו"לות הרביעי בגודלו בצרפת. ב-2002 היה אחד מארבעת מנחי תוכנית האירוח "Hypershow" בערוץ הטלוויזיה Canal+ . הוא בעל טור בלה פיגארו מאז שנת 2010.

זוכה פרס Prix Interallié  עבור ספרו Windows on the World  לשנת 2003 וזוכה פרס Prix Renaudot  לשנת 2009 עבור ספרו Un roman français.

בשנת 1994 ייסד את הפרס הספרותי פרס דה פלור  ששואל את שמו מקפה דה פלור בסן ז'רמן דה פרה, פריז. בגבדה ייסד גם את הפרסים פלור (Flore) וסדה (Sade).

בגבדייה הוא מנהלו של מגזין הבידור לואי .

## ספריו
### רומנים

* 1997: "Vacances dans le coma" (translated into English as *Holiday in a Coma* by Frank Wynne)
* 1997: "L'amour dure trois ans" (translated into English as *Love Lasts Three Years* by Frank Wynne)
* 2000: *99 francs* (Retitled *14,99 euros* after the introduction of the euro), Grasset (translated into English as £9.99 by Adriana Hunter) תורגם לעברית כ 69.99 ש"ח
* 2003: *Windows on the World*, Grasset (translated under the same title by Frank Wynne)
* 2005: *L'Égoïste romantique (The Romantic Egoist)*, Grasset
* 2007: *Au secours pardon*, Grasset
* 2009: *Un roman français*, Grasset (translated into English as *A French Novel* by Frank Wynne)
* 2014: *Oona & Salinger*, Grasset


### מאמרים

* 2001: *Dernier inventaire avant liquidation*, Grasset
* 2011: *Premier bilan après l'apocalypse*, Grasset


### שיחות

* 2004: *Je crois Moi non-plus : Dialogue entre un évêque et un mécréant* Calmann-Lévy


## ספרי קומיקס

* 2002: *Rester normal* Dargaud
* 2004: *Rester normal à Saint-Tropez* Dargaud


## קישורים חיצוניים

* 

קטגוריה:סופרים צרפתים
קטגוריה:חוקרי ספרות
קטגוריה:מנחי טלוויזיה צרפתים
קטגוריה:עיתונאים צרפתים
קטגוריה:צרפתים שנולדו ב-1965
איבאר חסר העצמות

[שמאל|ממוזער|250px|שמו האנגלי של איבאר המופיע ב[כתב יד (העתק)|כתב יד אנגלי מן המאה ה-15.]]
**אִיבָאר חסר העצמות** (בנורדית עתיקה: **Ívarr hinn Beinlausi**; באנגלית עתיקה: **Hyngwar**; מת בערך בשנת 873 בדבלין) היה מנהיג ויקינגי, אחד ממפקדי הצבא הוויקינגי הגדול אשר פלש לאנגליה במאה ה-9. רוב המידע הקיים על איבאר מגיע מהסאגות הנורדיות המסורתיות. סאגות אלו נוטות לערבב עובדות היסטוריות עם פולקלור, אך קיומו של איבאר כדמות היסטורית אינו מוטל בספק. עלילותיו מתועדות במסמכים היסטוריים, וניתן להתחקות אחר תנועותיו בוודאות יחסית.

על פי המסופר בסאגת רגנאר לודברוק, היה איבאר בנו של השליט הוויקינגי רגנאר לודברוק ואשתו השלישית, הנסיכה אסלוג.

מקור כינויו אינו ברור ויש כמה תאוריות ביחס למקור כינויו כחסר עצמות. כמה מן הסאגות מתארות אותו כחסר עצמות, ואילו בסאגה על בניו של רגנאר נרמז שלא היו לו ילדים בשל הפרעה בזקפה. עם זאת, מקורות מספרים על אי-יכולתו של איבאר לנוע בכוחות עצמו והוא הועבר ממקום למקום על גבי מגן. על פי הסאגה של רגנאר לודברוק, אי-יכולתו של איבאר לנוע בכוחות עצמו הייתה תוצאה של קללה. אמו, אסלוג, הייתה ולווה (Völva) ועל כן יכלה לראות את הנולד. לאחר פרידה ארוכה ושובו של בעלה מפשיטה באנגליה, היא הזהירה אותו כי עליהם לחכות שלושה לילות לפני שיממשו את נישואיהם, אולם רגנאר לא התגבר על תשוקתו וסירב להאמין לנבואה.

אל מול מוגבלותו הפיזית, מדגישות הסאגות הנורדיות, את חכמתו וערמומיותו יוצאות הדופן והוא מתואר כמומחה באסטרטגיה וטקטיקות לחימה. מוגבלותו הפיזית לא מנעה ממנו להילחם וסאגת רגנאר לודברוק מדגישה גם את כוחו העצום בפלג הגוף העליון.

לאחר שרגנר נרצח על ידי מלך נורת'מבריה, יצא בשנת 865 הצבא הוויקינגי הגדול, שאיבאר נמנה עם מנהיגיו, להילחם בנורת'מברים. איבאר כבש את ממלכת נורת'מבריה ואת בירתה, יורק ב-867 ועל פי המסופר במסורת הנורדית, אף הוציא את מלכה אלה השני, להורג. בשנים שלאחר מכן כבש את אירלנד והוכתר שם למלך.

איבאר נעלם מתיעוד היסטורי אחרי שנת 870 וגורלו הסופי אינו ברור. משערים, כי איבאר מת באותה שנה או בשנת 873.

דמותו גולמה ב-1969 על ידי ג'וליאן שגראן בסרט *Alfred the Great*. בדומה לכך, דמותו מגולמת על ידי אלכס אנדרסן בסדרה ויקינגים.

## לקריאה נוספת

*Julian D. Richards, **The Vikings**, Oxford, 2005.

## קישורים חיצוניים
* Anglo-Saxon Britain: In the Footsteps of Ivarr the Boneless 
* The Tale of Ragnar's sons in English translation by Peter Tunstall with Facing Old Norse Text 
* 
* 

## הערות שוליים

קטגוריה:ויקינגים
קטגוריה:נפטרים ב-873
צמרן

**צמרן** (שם מדעי: *Lagothrix*) הוא סוג קוף ממשפחת קופי עכביש החי ביערות גשם טרופיים באמריקה הדרומית. בסוג זה ישנם 4 מינים.

## מאפיינים
כל המינים גדולים יחסית ושוקלים בממוצע 7 קילוגרם, כשהזכרים שוקלים בממוצע 45% יותר מהנקבות, אבל שני הזוויגים באותו גודל. הם בעלי פרווה חומה עד שחורה והפרווה עבה מאוד. הראשים כהים וכפות הרגליים שלהם ורודות. הזנב ארוך וגמיש ועוזר ללפות ענפים ביער. לעיתים הם גם הולכים על הקרקע.

אלו קופים חברתיים הנעים בקבוצות קטנות ביער (10–45 פרטים בקבוצה). הם מתפצלים לקבוצות קטנות יותר כשיש תחרות על מזונות. מזונם מורכב מעלים, פרחים, זרעים, פירות, ביצים וחסרי חוליות. אלו קופים פוליגמיים, וכל זכר מזדווג עם כמה נקבות וכן להפך.

לקופים אלה מספר טורפים טבעיים - היגואר, הפומה, האוצלוט וחתולים קטנים נוספים וכן עיט ההרפיה, קונדוריים ונחשים גדולים. עם זאת האויב העיקרי שלהם הוא האדם הצד אותם והורס את יערות הגשם.

## מינים
* צמרן חום (*Lagothrix lagotricha*)
* צמרן אפור (*Lagothrix cana*)
* צמרן קולומביאני (*Lagothrix lugens*)
* צמרן כסוף (*Lagothrix poeppigii*)

## קישורים חיצוניים

* 

קטגוריה:בעלי חיים שתוארו ב-1812
קטגוריה:קופי עכביש
קטגוריה:טקסונים שתוארו בידי אטיין ז'ופרואה סנט-אילר
שארל קאבורה

**שארל קאבורה** (בצרפתית: **Charles Kaboré**; נולד ב-9 בפברואר 1988) הוא כדורגלן עבר בורקינאי ששיחק בעמדת הקשר בנבחרת בורקינה פאסו.

## קריירת מועדונים
בשנת 2006 הוחתם בקבוצת ליבורן מהליגה השישית בצרפת. לאחר כשנתיים ראשי קבוצת מארסיי מהליגה הראשונה בצרפת התרשמו מקאבורה והחתימו אותו בקבוצה. בינואר 2013 חתם בקובאן קרסנודאר מהליגה הרוסית.

ב-25 באוגוסט 2015 הושאל ליריבה העירונית, קרסנודאר, עם אופציית רכישה. עשרה חודשים לאחר מכן קרסנודאר מימשה את האופציות ורכשה את קאבורה עד שנת 2019.

ביולי 2019 חתם בדינמו מוסקבה, עד קיץ 2021.

## נבחרת בורקינה פאסו
קאבורה שיחק בנבחרת מאז 2006 ואף מוביל את טבלת ההופעות במדים הלאומיים עם 102 הופעות.

## קישורים חיצוניים

## הערות שוליים

קטגוריה:כדורגלנים בורקינאים
קטגוריה:קשרי כדורגל בורקינאים
קטגוריה:כדורגלני אולימפיק מרסיי
קטגוריה:כדורגלני קובאן קרסנודאר
קטגוריה:כדורגלני קרסנודאר
קטגוריה:כדורגלני דינמו מוסקבה
קטגוריה:כדורגלני שאמו ניור
קטגוריה:כדורגלני נבחרת בורקינה פאסו
קטגוריה:כדורגלני גביע אפריקה לאומות 2010
קטגוריה:כדורגלני גביע אפריקה לאומות 2012
קטגוריה:כדורגלני גביע אפריקה לאומות 2013
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:בורקינאים שנולדו ב-1988
כריש עפרורי

240px|ממוזער|כריש עפרורי בחופי אוסטרליה
**כָּרִישׁ עַפְרוּרִי** (שם מדעי: *Carcharhinus obscurus*) הוא כריש ממשפחת הכרישיים הנפוץ בימים טרופיים ברחבי העולם. מין זה מתמחה בטריפה של דגים קטנים. לעיתים נדירות עשוי לתקוף בני אדם.

## טקסונומיה
חוקר הטבע שארל אלכסנדר לסואר פרסם לראשונה בשנת 1818 אודות הכריש העפרורי בכתב עת מדעי אמריקאי. לסואר קטלג אותו כסוג קוצן וציין זאת יחד עם המילה הלטינית "obscurus" שפירושה "כהה" או "מעומעם" בהתייחס לצבעו. עם זאת, חוקרים אחרים שבאו אחריו קטלגו את המין הזה כסוג כריש.

## תפוצה ובתי גידול
הכריש העפרורי נפוץ בעיקר בעומק של 400 מטרים בכל האוקיינוסים אבל בעיקר באזורים פוריים או טרופיים בתוך האוקיינוס השקט והאוקיינוס ההודי. הוא מצוי גם בימים הממוזגים. הם חיים ביחידות ומשריצים צאצאים חיים.

ניתן למצוא כריש זה בים האטלנטי לחופי מסצ'וסטס (ארצות הברית), ברזיל, איי בהאמה, קובה, האיים הקנריים, כף ורדה, סנגל, סיירה לאון, פורטוגל, ספרד ומרוקו. באוקיינוס ההודי ניתן למצוא אותו לחופי צפון אפריקה, מוזמביק, מדגסקר ועתים לחופי בנגל בים הערבי ובים סוף. באוקיינוס השקט ניתן למצוא את הכריש העפרורי לחופי יפן, סין, טייוואן, וייטנאם, אוסטרליה, קלדוניה החדשה, קלפורניה, מקסיקו וצ'ילה.

### בישראל
עשרות כרישים ממין זה נצפים מדי שנה בחופי חדרה לצד המין כריש סנפירתן. לרוב הם מתרחקים מאנשים ואינם תוקפניים, אם כי גודלם הופך אותם למסוכנים לשחייה. בתקרית אחת מ-21 באפריל 2025 הותקף למוות צוללן בן 40 בידי כריש עפרורי.

## תיאור פיזי
משקל ממוצע של כריש בוגר נע בין 160–180 ק"ג כאשר אורכו הממוצע נע סביבות 3.2 מטר, אך אורכו של הכריש העפרורי הגדול ביותר שתועד היה 4.2 מטרים ומשקלו 347 קילוגרם. הוא בעל סנפירים מעוגלים, קשקשים כחולים-סגולים וסנפיר הגב שלו מעוגל מעט מהחזית. החוטם מעוגל והעיניים גדולות. הוא בעל שיניים עליונות רחבות, ותחתונות ודקות דמויות קוצים האופייניות לטורפים מסוגו. 

## מזון
זהו טורף-על הניזון בעיקר מדגי גרם שונים כמו סרדין, הרינג, סלמון, מקרל ודגים נוספים, שוכני מצולות, אוקיינוסים או שוניות. כמו כן, הוא ניזון מסילוניות, כרישים אחרים ובטאים קטנים יותר, סרטנים, כוכבי ים, חיטחבים, זוחלים ימיים, יונקים ימיים, נבלות וגם משפכים תעשייתיים.

## קישורים חיצוניים

*
* 
* 

## הערות שוליים

קטגוריה:בעלי חיים שתוארו ב-1818
קטגוריה:טקסונים שתוארו בידי שארל אלכסנדר לסואר
קטגוריה:כרישיים
קטגוריה:מגה-פאונה ימית
קטגוריה:דגים: טורפי-על
קטגוריה:דגים פאן-טרופיים
שבעת הרועים

**שבעת הרועים** הם רעיון המופיע בספר מיכה. עניינם של שבעת הרועים אינו מבואר בתלמוד ובפרשני המקרא, אך פירושים שונים נכתבו בזמנינו אודות כוונת הנביא. על פי כל הפירושים, שבעת הרועים הם מנהיגים שעם ישראל יזכה לגאולה על ידם או בזכותם בימות המשיח. לצד שבעת הרועים, מוזכרים באותו מקור "שמונה נסיכי אדם".

## בתנ"ך
מקור שבעת הרועים ב ושם הם מוזכרים בפעם היחידה בתנ"ך:

בפירושו של רש"י על הפסוק במיכה כתב: . בנוגע לסיבה שנמנו דווקא אישים אלו, כתב רש"י: .

## בספרות חז"ל
ב נכתב ששבעת הרועים הם:
* דוד באמצע;
* אדם, שת ומתושלח מימינו;
* אברהם, יעקב ומשה בשמאלו.

בעוד בגמרא נכתב שדוד המלך עצמו הוא אחד מן הרועים, במסכת כלה נכתב ש**בן** **דוד** הוא הרועה האמצעי ולא דוד עצמו.

בנוגע להיעדרותו הבולטת של יצחק משבעת הרועים, אמרו במדרש שבאותו הזמן הלך להציל את בניו מדינה של גיהנום. גם במסכת כלה רבתי פרק ז' הלכה ד' נאמר:

### זיהוי שמונת נסיכי האדם
בתלמוד בבלי שם נכתב ששמונת נסיכי האדם הם: ישי, שאול, שמואל, עמוס, צפניה, צדקיהו, משיח, ואליהו. לא מוסבר מה יהיה תפקידם.

## בתרבות
הפיוט 'מעוז צור' מזכיר את שבעת הרועים בבית האחרון: 

יש שייחסו, ככל הנראה בטעות, את שבעת הרועים לשבעת האושפיזין אשר נהוג להזמינם בחג הסוכות, אך במקורות אין לדבר אזכור.

## לקריאה נוספת
* 

## קישורים חיצוניים

* על פעולתם של שבעת הרועים בימינו מתוך שעור על מילות הפיוט "מעוז צור" ביוטיוב, הרב אלחנן בן-נון רב היישוב שילה וישיבת בית אורות

## הערות שוליים

*
קטגוריה:ניבים וביטויים תנ"כיים
אידריסה גייה

**אידריסה גאנה גייה** (בצרפתית: **Idrissa Gana Gueye**; נולד ב-26 בספטמבר 1989) הוא כדורגלן סנגלי המשחק בעמדת הקשר האחורי באברטון מהפרמייר ליג האנגלית ובנבחרת סנגל.

## קריירת מועדונים
גייה נולד וגדל בדקר בירת סנגל, והוא מוסלמי אדוק. החל את הקריירה בקבוצת דיאמברס מהליגה הסנגלית, עד המעבר שלו ב-2008 לליל מליגת העל בצרפת. בשנתיים הראשונות שיחק בעיקר בקבוצת המילואים עד שבעונת 2010/11 קיבל את ההזדמנות לשחק בקבוצה הבוגרת בעונת האליפות של ליל. גייה הפך לבורג מרכזי בקבוצה במדיה שיחק במשך ארבע השנים הבאות.

ב-10 ביולי 2015 גייה חתם באסטון וילה. לאחר שהקבוצה ירדה מהפרמייר ליג לליגת המשנה האנגלית, גייה נרכש על ידי אברטון ב-2 באוגוסט 2016 בחוזה לארבע שנים. גייה הוכתר לשחקן בעל התיקולים המוצלחים הרבים ביותר בחמש הליגות הבכירות באירופה לשנת 2016.

ב-30 ביולי 2019 חתם גייה בקבוצה הצרפתית פריז סן-ז'רמן מליג 1 הצרפתית עבור 32 מיליון אירו, בחוזה עד שנת 2023.

ב-1 בספטמבר 2022 חזר לליגת העל באנגליה ולאברטון, עמה חתם לשנתיים.

## קריירה בינלאומית
גייה ערך את הופעת הבכורה שלו בנבחרת הבוגרת של  בשנת 2011. הוא ייצג את הנבחרת באולימפיאדת לונדון 2012, גביע אפריקה לאומות 2015, גביע אפריקה לאומות 2017, מונדיאל 2018.

בשנת 2021 היה חלק מהסגל של  לטורניר גביע אפריקה לאומות 2021, טורניר שבו זכו הסנגלים בתואר אלופי אפריקה לראשונה בתולדותיהם, שם גייה כבש צמד מול  בניצחון 3-1 בחצי הגמר מה שהעלה אותם לגמר בו ניצחו בפנדלים את  אחרי 0-0 בתום 120 דקות.

נכלל בסגל נבחרת סנגל לטורניר מונדיאל 2022.

נכלל בסגל נבחרת סנגל לטורניר גביע אפריקה לאומות 2023.

## תארים
### קבוצתיים
; ליל
* ליג 1 (1): 2010/11

; פריז סן ז'רמן
* ליג 1 (2): 2019/20, 2021/22
* הגביע הצרפתי (2): 2019/20, 2020/21
* גביע הליגה הצרפתי (1): 2019/20
* הסופר קאפ הצרפתי (2): 2020, 2022

; נבחרת סנגל
* גביע אפריקה לאומות (2): 2021, 2025

### אישיים
* נבחרת השנה באפריקה (1): 2019

## קישורים חיצוניים

## הערות שוליים

קטגוריה:כדורגלנים סנגלים
קטגוריה:קשרי כדורגל סנגלים
קטגוריה:מוסלמים
קטגוריה:כדורגלני ליל
קטגוריה:כדורגלני אסטון וילה
קטגוריה:כדורגלני אברטון
קטגוריה:כדורגלני פריז סן-ז'רמן
קטגוריה:כדורגלני נבחרת סנגל
קטגוריה:כדורגלנים באולימפיאדת לונדון (2012)
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:ספורטאים סנגלים בצרפת
קטגוריה:ספורטאים סנגלים באנגליה
קטגוריה:סנגלים שנולדו ב-1989
אולפני טריטון

**אולפני טריטון** הם אולפני הקלטות שהוקמו ב-1972 ופעלו עד ל-2004. האולפנים נחשבים למשפיעים ביותר על המוזיקה הישראלית.

## היסטוריה
יצחק (פרנקי) גליקסמן וטומי פרידמן, שהיו חברי להקת גייסות השריון ,הקימו את להקת קווינטט שפעלה עד שנת 1972. בסוף 1972 הלהקה התפרקה, ופרידמן יחד עם גליקסמן הקים את האולפנים ברחוב אידלסון 13 בתל אביב. כעבור שנתיים האולפנים עברו לרחוב ה’ באייר המקיף את כיכר המדינה ובסוף שנות השבעים הועתקו לאזור התעשייה בבני ברק, שם פעלו עד לסגירתם.

במהלך השנים הוקלטו באולפנים אלבומים של אמנים בולטים רבים בישראל כמו "סוף עונת התפוזים" של תמוז, "חתונה לבנה" של שלום חנוך, "אפר ואבק" של יהודה פוליקר, "סיפורי פוגי" של כוורת, "שירי תימן" של עפרה חזה, "היו זמנים" של זוהר ארגוב, "הכבש השישה עשר" ומרבית אלבומיו של אריק איינשטיין. באולפנים החלו לפעול לראשונה הלהקות כוורת, קילר הלוהטת ותיסלם והאמנים יהודית רביץ, שלמה ארצי, דפנה ארמוני ורמי קליינשטיין.

## קישורים חיצוניים
* דודי פטימר, "פרנקי" – סיפורו של הנגן, זמר וטכנאי הסאונד של "טריטון" פרנקי גליקסמן, דודיפדיה-פרויקט שימור המוזיקה הישראלית, 28 באפריל 2015
* אולפני טריטון באתר Discogs

## ראו גם
* אולפני קולינור
* אלבומים שהוקלטו באולפני טריטון

## הערות שוליים

טריטון
קטגוריה:ישראל: מוזיקה
קטגוריה:תל אביב-יפו: מוזיקה
ג'וניור קבאננגה

**ג'וניור קבאננגה קאלונז'י** (בצרפתית: **Junior Kabananga Kalonji**, נולד ב-4 באפריל 1989 בקינשאסה, זאיר) הוא כדורגלן עבר קונגולזי ששיחק בעמדת החלוץ.

## קריירה
### קריירת מועדונים
קבאננגה החל את הקריירה המקצוענית שלו בשנת  בקבוצת MK Étanchéité מעיר הולדתו, ששיחקה אז בליגה השנייה בקונגו. הוא שיחק בקבוצה עונה אחת, שלאחריה עבר לשחק באנדרלכט מליגת העל הבלגית. מאוחר יותר נודע כי הקבוצה הבלגית השתמשה במסמכים מזויפים בעת ההעברה. בעונת  עבר ג'וניור בהשאלה לבירסחוט, ועונה לאחר מכן בהשאלה לרוסלארה. ב- חתם על חוזה לשנתיים בסרקל ברוז'. אחרי שתי עונות בברוז', בהן כבש 13 שערים ב-64 הופעות, עבר ג'וניור ביוני  לאסטנה מליגת העל הקזחית, בה חתם על חוזה לשנתיים וחצי. ג'וניור הבקיע 5 שערים בחצי העונה הראשונה שלו בקזחסטן, ועזר לקבוצה לזכות באליפות. בסיום העונה בקזחסטן עבר בהשאלה לקראבוקספור עד סיום העונה האירופית. בעונה הבאה באסטנה עזר ג'וניור לקבוצה לזכות באליפות ובגביע הקזחי, כשהוא מבקיע 5 שערים בליגה ו-3 בגביע. ב-31 בינואר 2018 חתם בא-נסר הסעודית לשנתיים וחצי. ב-11 ביולי 2018 הושאל לאסטנה לשנה.

### קריירה בינלאומית
ג'וניור משחק בנבחרת הרפובליקה הדמוקרטית של קונגו בכדורגל מאז 2014, השתתף איתה בגביע אפריקה לאומות 2015, בו זכתה במדליית הארד, ובגביע אפריקה לאומות 2017, בו הבקיע שלושה שערים בשלושת המשחקים הראשונים - מה שנתן לו את תואר מלך השערים של הטורניר.

## קישורים חיצוניים

## הערות שוליים

קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: חלוצי כדורגל
קטגוריה:כדורגלני אנדרלכט
קטגוריה:כדורגלני בירסחוט
קטגוריה:כדורגלני רוסלארה
קטגוריה:כדורגלני סרקל ברוז'
קטגוריה:כדורגלני אסטנה
קטגוריה:כדורגלני קראבוקספור
קטגוריה:כדורגלני א-נסר
קטגוריה:כדורגלני מועדון ספורט קטר
קטגוריה:כדורגלני שחטיור סליהורסק
קטגוריה:כדורגלני נבחרת הרפובליקה הדמוקרטית של קונגו
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:אישים מהרפובליקה הדמוקרטית של קונגו שנולדו ב-1989
טיסה 6491 של טורקיש איירליינס

**טיסה 6491 של טורקיש איירליינס** (TK6491/THY6491) הייתה טיסת מטען סדירה שהופעלה על ידי חברת ACT איירליינס  מטעם טורקיש איירליינס קרגו, מהונג קונג לאיסטנבול דרך בישקק שבקירגיזסטן. ב-16 בינואר 2017 לקראת הנחיתה בנמל התעופה מאנאס שבבישקק המטוס מדגם בואינג 747-412F התרסק, ו-4 אנשי הצוות של המטוס ועוד 35 בני אדם נהרגו בהתרסקות על הקרקע.

## ההתרסקות
בשעה 07:19 שעון מקומי (01:19 UTC), המטוס התרסק סמוך למסלול 26 בנמל התעופה מאנאס שבבישקק, ביום של ערפל סמיך. על פי דיווחים ראשוניים עולה כי המטוס לא הצליח לטפס לגובה מספיק כדי לבצע הקפה, והתרסק לתוך הבניינים הסמוכים. הרשויות המקומיות טענו מיד שצוות הטיסה התעקש לנחות מיד, ולא נסה לבטל את הנחיתה. בהתרסקות נהרגו 39 אנשים, ביניהם 4 אנשי צוות על המטוס ו-35 על הקרקע. בין ההרוגים היו 17 ילדים. עדים מקומיים דיווחו שמיד לאחר ההתרסקות אחד הטייסים עדיין היה בהכרה והיה צריך לחתוך את חגורת הבטיחות ממנו. הוא הובהל באמבולנס לבית החולים. בנוסף, כ-15 אנשים נפצעו, ביניהם ילדים, ולפחות 23 בתים נהרסו בהתרסקות. נמל התעופה נסגר וכל הטיסות בוטלו.
ממוזער|זנב המטוס לאחר ההתרסקות

## ראו גם
* אסון ביילמר

## קישורים חיצוניים

## הערות שוליים

טורקיש איירליינס, 6491
טורקיש איירליינס, 6491
קטגוריה:קירגיזסטן: היסטוריה
קטגוריה:אסונות ב-2017
קטגוריה:טורקיה: תעופה
טורקיש איירליינס, 6491
טורקיש איירליינס, 6491
קטגוריה:טורקיש איירליינס
קטגוריה:2017 באסיה
קטגוריה:בישקק
אנדרו פוזדר

**אנדרו פרנקלין "אנדי" פוזדר** (נולד ב-11 ביולי 1950) הוא איש עסקים אמריקאי. מאז שנת 2000 הוא משמש כיו"ר ומנכ"ל חברת CKE המפעילה מספר רשתות מזון מהיר בארצות הברית. ב-1978 סיים תואר JD במשפטים מאוניברסיטת וושינגטון בסנט לואיס, במהלך הלימודים שימש סגן עורך מגזין הביקורת המשפטית של האוניברסיטה. במהלך שנות ה-80 נחשב פוזדר לאחד ממובילי המאבק נגד זכות ההפלה במדינת מיזורי.

לחברת CKE שהוא מנהל 3700 סניפי מזון מהיר בארצות הברית ו-40 במדינות נוספות, והיא מעסיקה כ-75 אלף עובדים. החברה שילמה במהלך כהונתו מיליונים לעובדים בגין הפרת זכויותיהם החוקיות, וספגה ביקורת גם בגין פרסומות סקסיסטיות. כמו כן התבטא כנגד העלאת שכר המינימום.

פוזדר היה תורם מרכזי לקמפיין הבחירות של דונלד טראמפ לנשיאות ארצות הברית, וריכז גם את גיוס התרומות לקמפיין באזור קליפורניה.

פודזר נישא לליסה הנינג בשנת 1973 והתגרש ממנה בשנת 1987, לשניהם שני ילדים. ב-1987 נישא בשנית עם דיאנה ל. דשר. כיום יש לו שישה ילדים. הוא מתגורר עם רעייתו בפרנקלין שבטנסי. פוזדר מתואר כנוצרי קתולי אדוק.

לאחר ניצחונו של דונלד טראמפ בבחירות לנשיאות ארצות הברית שנערכו ב-2016 הוא מינה את פוזדר למזכיר העבודה בממשלו. ב-15 בפברואר 2017 ויתר פוזדר על המינוי לנוכח קשיים באישורו בסנאט.

## קישורים חיצוניים

* 

## הערות שוליים

קטגוריה:בוגרי אוניברסיטת המדינה של קליבלנד
קטגוריה:בוגרי בית הספר למשפטים באוניברסיטת וושינגטון בסנט לואיס
קטגוריה:אנשי עסקים אמריקאים
קטגוריה:אמריקאים שנולדו ב-1950
STS-96

**STS-96** היא משימה ה-26 של מעבורת החלל דיסקברי. המשימה הביאה אספקה לתחנת החלל הבינלאומית ועשתה היסטוריה כאשר הייתה למעבורת הראשונה אשר עגנה לתחנת החלל. המעבורת שוגרה במאי 1999, וכללה צוות של שבעה אסטרונאוטים. המשימה נמשכה כ-9 ימים ו-19 שעות.

## צוות
* **מפקד המשימה** -  קנת רומינג'ר 
* **טייס** -  ריק האסבנד
* **מומחה משימה 1** -  דניאל בארי 
* **מומחה משימה 2** -  אלן אוצ'ואה 
* **מומחה משימה 3** - תמרה ג'רניגן 
* **מומחה משימה 4** -  ז'ולי פאייט (סוכנות החלל הקנדית)
* **מומחה משימה 5** -  ולרי טוקארב

## נתוני משימה
* **[[מסה]]:**
** בהמראה: 118,857 ק"ג
** בנחיתה: 100,230 ק"ג
**מטען: 9,097 ק"ג
* **[[פריגיאה]]:** 326 ק"מ
* **[[אפוגיאה]]:** 340 ק"מ
* **[[נטיית מסלול]]:** 51.6°
* **[[זמן הקפה]]:** 91.2 דקות
* עגינה בתחנת החלל: 29 במאי 1999, 04:23 UTC
* עזיבת תחנת החלל: 3 ביוני 1999, 22:39 UTC
* שהות בתחנת החלל: 5 ימים, 18 שעות ו-15 דקות

## מהלך המשימה
350px|ממוזער|ימין|תמרה ג'רניגן, מחוברת לזרוע הרובוטית של המעבורת, במהלך הליכת החלל שנועדה להתקין את הזרוע הרובוטית של תחנת החלל
ממוזער|שמאל|שיגור מעבורת החלל ב-27 במאי 1999

משימת STS-96 נועדה להביא ציוד ואספקה לתחנת החלל הבינלאומית במעבורת החלל דיסקברי. המעבורת, שכבר ביצעה עגינה בתחנת החלל מיר נועדה להיות המעבורת הראשונה המבצעת עגינה בתחנת החלל הבינלאומית.

במקור, השיגור תוכנן ל-20 במאי אך נדחה עקב נזק מברד שפגע במכל הדלק החיצוני על כן השיגור. לא היה אפשר לתקן את מכל הדלק החיצוני במיקומו על המשגר ונאלצו להחזיר את המעבורת לבדיקה. בדיקה העלתה יותר מ-650 סדקים. נעשה מאמץ כדי לצמצם את הסדקים כדי למנוע הצטברות של קרח על מכל הדלק (וחשש שחלק מהחומר המבודד יתנתק תוך כדי שיגור ויפגע במעבורת). ניסיון השיגור השני היה מוצלח והמעבורת המריאה ב-27 במאי..

ביום השלישי, המעבורת ביצעה עגינה לתחנת החלל בה שהה משלחת מס' 1 לתחנת החלל הבין-לאומית. ג'ולי פאייט הייתה לקנדית הראשונה שהגיעה לתחנת החלל הבינלאומית. המעבורת התחברה למודול יוניטי.

במהלך הליכת חלל שנמשכה כ-7 שעות ו-55 דקות, התקינו האסטרונאוטים ג'רניגן ובארי שני מעצורי רגל ניידים חדשים שהתאימו גם למגפי החלל האמריקאים וגם למגפי החלל הרוסים. כמו כן הם התקינו את הזרוע הרובוטית האמריקאית. כמו כן, התקינו ג'רניגן ובארי מעקי בטיחות ותיקים עם כלים לסיוע הרכבות עתידיות של תחנת החלל.

מטכן המעבורת כלל כ-9,000 ק"ג. בין היתר הובא מנוף STRELA הרוסיה להתקנה על מודול פירס בהמשך. הצוות העביר 1,617 קילו של חומר כולל לבוש, שקי שינה, חלקי חילוף, ציוד רפואי, אספקה, כלי מתכת ו84 גלונים של מים אל החלק הפנימי של תחנת החלל. בנוסף לכך, האסטרונאוטים התקינו חלקים של מערכת מד מתח אלחוטי שיעזור לטכנאים לעקוב על האפקטים של הוספת מודלים לתחנת החלל במהלך הרכבה עתידית, ניקוי פילטרים ובדיקת גלאי עשן.

המעבורת סחבה עימה גם לווין מחקר של סטודנטים שעוקב אחר האטמוספירה של כדור הארץ בשביל ציוד הרישות הבינלאומי. בנוסף לכך, היא הביאה עימה עוד ניסוי שבודק את כוחות הרטט של החללית. ניסוי זה סיפק מידע על מידות טיסה של כוחות הרטט שפועלים בין המטען לחללית

ב-4 ביוני מעבורת התנתקה מתחנת החלל. לאחר הניתוק שוחרר ממסלול לוויין STARSHINE 1 שנבנה על ידי סטודנטים במימון מעבדת המחקר של צי ארצות הברית.

המעבורת נחתה במרכז החלל קנדי ב-6 ביוני 1999 ב02:02:43 (UTC).סה"כ זמן שהות בחלל: 9 ימים ו-19 שעות.

## ראו גם
* משימות מעבורות החלל

## קישורים חיצוניים

* סרט עם תקציר של מהלך המשימה
* אודות משימת STS-96 באתר נאס"א
* תיאור המשימה
* דיווח לעיתונות

## הערות שוליים

קטגוריה:משימות מעבורות החלל
אדולף השני, נסיך שאומבורג-ליפה

**אדולף השני, נסיך שאומבורג-ליפה** (בגרמנית: **Adolf II. Fürst zu Schaumburg-Lippe**; 23 בפברואר 1883 – 26 במרץ 1936) היה נסיך שאומבורג-ליפה בין השנים 1911–1918.

## ביוגרפיה
אדולף נולד ב-23 בפברואר 1883 בשטדטהאגן שהשתייכה לנסיכות שאומבורג-ליפה, והייתה חלק מהאימפריה הגרמנית, והיה בנם של גאורג, נסיך שאומבורג-ליפה ומריה אנה, נסיכת סקסוניה-אלטנבורג, בתו של מוריץ, נסיך סקסוניה-אלטנבורג. בשנת 1893 מת סבו אדולף הראשון, נסיך שאומבורג-ליפה ואביו עלה לשלטון כגאורג, נסיך שאומבורג-ליפה, ואדולף הפך לנסיך הכתר של הנסיכות.

ב-29 באפריל 1911 מת אביו גאורג, נסיך שאומבורג-ליפה, ואדולף עלה לשלטון במקומו. במהלך שלטונו פתח אדולף לציבור את עיר הספא באד איילזן, וכן טיפח את המבנים בעיירה.

ב-15 בנובמבר 1918 נאלץ אדולף לוותר על כסאו, בעקבות התבוסה במלחמת העולם הראשונה והמהפכה הגרמנית שהתחוללה בעקבותיה. הנסיכות הפכה למדינה החופשית שאומבורג-ליפה, ואדולף גלה לבריוני שבאיסטריה.

ב-10 במרץ 1920 התחתן אדולף בברלין עם השחקנית אלן בישופ-קורטהאוז, וב-26 במרץ 1936 נהרגו השניים בתאונת מטוס בסומפאנחו, מקסיקו. אחיו של אדולף - פרידריך כריסטיאן, נסיך שאומבורג-ליפה, שהיה שלישו של יוזף גבלס, סירב להתיר את קבורתה של אלן יחד עם אדולף באחוזת המשפחה, בטענה שאינה ממוצא ארי.

## אילן יוחסין

## קישורים חיצוניים

* 

קטגוריה:נסיכים גרמנים
קטגוריה:גרמנים שנולדו ב-1883
קטגוריה:גרמנים שנפטרו ב-1936
העתיד הרחוק

[ממוזער|שמאל|200px|הדמיית אומן של [כדור הארץ החרוך שקרוב להיבלע אל תוך השמש בהיותה בשלב של ענק אדום בעוד 5 מיליארד שנים מזמננו.]]
[ממוזער|200px|הדמיית אומן של גודלה היחסי של [השמש כפי שהיא כעת (בסדרה הראשית) בהשוואה לגודלה העתידי המשוער כענק אדום]]
[ממוזער|200px|גרף מסלולי ה[כוכבים הקרובים למערכת השמש מ-20,000 שנה לפני זמננו עד 80,000 בעתיד. פרוקסימה קנטאורי בצהוב.]]
**העתיד הרחוק** הוא מונח המתייחס לטווח זמן שתחילתו בעוד אלפי שנים, וסופו לא מוגדר וניתן להתייחס אליו כאל נצח. קיימות השערות והערכות החוזות את העתיד להתרחש ברמות שונות ובשלל תחומים. אף על פי שלא ניתן לחזות דבר בוודאות מלאה, ישנם מודלים בתחומים שונים אשר מתארים את התהליכים שעשויים להתרחש, גם אם מדובר בטווח רחב של טעויות אפשריות.

למשל, העל-ענק האדום ביטלג'וז עשוי להתפוצץ בסופרנובה בכל רגע ב-100,000 השנים הקרובות. לעומת זאת, ידוע כי הירח מתרחק מכדור הארץ בכ-3.8 סנטימטרים בכל שנה, וניתן להשתמש בנתון בשביל לחזות תהליכים הקשורים בהשפעת שני גרמי השמיים.

חיזויים מעין אלה רלוונטיים לתחומים הבאים:
* אסטרופיזיקה – מנבאת את היווצרותם של כוכבים וכוכבי לכת וכן את מותם ואת האינטראקציה ביניהם. חיזויים בתחום זה חייבים להיות תואמים את החוק השני של התרמודינמיקה.
* פיזיקת חלקיקים – מנתחת כיצד חומר יתנהג לאורך זמן ארוך, תוך התחשבות בדעיכתו הרדיואקטיבית של החומר
* ביולוגיה אבולוציונית – מנבאת כיצד חיים מתפתחים לאורך זמן
* טקטוניקת הלוחות – חיזוי נדידת היבשות בעתיד הרחוק והשפעתה על כדור הארץ
כמו כן, ישנם תחומים נושקים העוסקים בעתיד החיים על פני כדור הארץ בנושאי אנרגיה, פירוק נשק גרעיני וטכנולוגיה.

ישנן מספר הערכות לשאלות ספציפיות באשר לעתיד, בעיקר בנושאי הכחדת האנושות או דעיכה של הפרוטון, וכן שאלות העוסקות בקץ כדור הארץ ובתהליך הפיכת השמש לענק אדום.

## עתיד כדור הארץ, מערכת השמש והיקום

## עתיד האנושות

## גשושיות וחקר החלל

ישנן משימות חלל אשר מסלולן נועד כדי לצאת מחוץ למערכת השמש וכעבור זמן מסוים כבר לא יהיה ניתן לצור עמן קשר והן תמשכנה "לשוטט" בחלל כל עוד משהו לא יעצור אותן. ברשימה להלן יובאו השערות לגבי מיקומן העתידי.
[שמאל|250px|ממוזער|[תקליט הזהב של וויאג'ר, ימשיך לרחף בחלל ויהיה בלתי-ניתן לשחזור עוד 1 מיליארד שנה.]]

## מיזמים טכנולוגיים

## השפעות בני האדם, מבנים וחפצים מלאכותיים

[שמאל|ממוזער|250px|[טביעות רגליים|טביעת רגליו של באז אולדרין על הירח. נטבעו במהלך משימת אפולו 11 ויישחקו רק בעוד מיליון שנה.]]

## אירועים אסטרונומיים

## אירועים הקשורים בלוחות שנה

## מתקנים גרעיניים

פירוק פסולת גרעינית מתקיים בטווח של בין עשרות אלפי שנים עד למיליוני שנים, אולם ישנם תחזיות לגבי תהליכים עתידיים בתחום זו.

## ראו גם
* עתידנות
* כדור הארץ בעתיד
* שנה גלקטית

## קישורים חיצוניים
* 
* 
* 
*  
* אינפוגרפיקה Timeline of the far future 

## הערות שוליים

קטגוריה:עתיד
קטגוריה:עתידנות
קטגוריה:צירי זמן